Title: MINISTERSTVO SPRAVODLIVOSTI
Author: Gabriela Mezeiová

Vyhodnotenie medzirezortného pripomienkového konania

Materiál bol v rámci medzirezortného pripomienkového konania po jeho umiestnení na internetovej adrese www.zvjs.sk odstúpený formou oznamu o začatí pripomienkového konania (bod 3.1.2 Metodického pokynu na prípravu a predkladanie materiálov na rokovanie vlády SR) na medzirezortné pripomienkové konanie podpredsedom vlády a ostatným ministrom. Oznam bol odoslaný elektronickou poštou dňa 22. mája 2002 s lehotou na pripomienkovanie do 27. mája 2002. Vzhľadom na krátkosť času predkladateľ čakal na uplatnenie pripomienok až do 29. mája 2002. 

	Materiál bol na pripomienkovanie zaslaný podpredsedom vlády SR; Odboru vládnej agendy Úradu vlády SR; ministrom financií; vnútra; zahraničných vecí; zdravotníctva; pre správu a privatizáciu národného majetku; dopravy, pôšt a telekomunikácií; životného prostredia; školstva; hospodárstva; kultúry; pôdohospodárstva; obrany; výstavby a regionálneho rozvoja; práce, sociálnych vecí a rodiny a generálnemu prokurátorovi SR.

	Pripomienky k materiálu nezaslali: podpredseda vlády pre ekonomiku; podpredseda vlády pre legislatívu; podpredsedníčka vlády pre integráciu; minister kultúry, minister obrany, minister práce, sociálnych vecí a rodiny, minister školstva, minister zdravotníctva a minister dopravy, pôšt a telekomunikácií. 

	Pripomienky k materiálu nemali: podpredseda vlády pre ľudské a menšinové práva a regionálny rozvoj; minister zahraničných vecí, minister výstavby a regionálneho rozvoja, minister pôdohospodárstva, minister pre správu a privatizáciu národného majetku, minister hospodárstva, minister životného prostredia; Úrad vlády SR; Generálna prokuratúra SR.

Pripomienka za: 

Ministerstvo financií SR | Žiada, aby predkladateľ vypustil z návrhu uznesenia časť B.  – určuje na rok 2003 celkový počet 5143 zamestnancov Zboru väzenskej a justičnej stráže, z toho 4731 príslušníkov zboru a 412 občianskych zamestnancov zboru, nakoľko počty zamestnancov schvaľuje vláda SR v rámci východísk štátneho rozpočtu.
| Pripomienka bola prerokovaná osobne na Ministerstve financií SR s riaditeľom odboru financovania zamestnanosti verejnej správy a po prerokovaní bola zohľadnená v návrhu uznesenia.
Ministerstvo vnútra SR | Uplatnilo  štylistické pripomienky.
| Niektoré z pripomienok boli akceptované a zapracované do materiálu.
Úrad vlády SR – odbor vládnej agendy | Uplatnil gramatické pripomienky.
| Pripomienky boli zapracované do materiálu.

Z Á Z N A M    Z   R O K O V A N I A

	Dňa 30. mája 2002 vykonal námestník generálneho riaditeľa Zboru väzenskej a justičnej stráže pre ekonomické veci plk. Ing. Michal  M I K O  rokovanie na Ministerstve financií Slovenskej republiky za účelom doriešenia pripomienky Ministerstva financií Slovenskej republiky k Správe o aktualizovanej Koncepcii väzenstva Slovenskej republiky.

	Rokovanie bolo uskutočnené osobne s riaditeľom odboru financovania zamestnanosti verejnej správy – pripomienka riaditeľa odboru bola zohľadnená a je zapísaná do Vyhodnotenia medzirezortného pripomienkového konania a súčasne bol upravený návrh uznesenia vlády Slovenskej republiky.

V Bratislave 30. mája 2002.

							..............................................................
							    námestník generálneho riaditeľa
							            pre ekonomické veci
							         plk. Ing. Michal  M I K O